Stuburiniai

Craniata Lankester, 1877
 Ossea Batsch, 1788

 Bežandžiai  Agnatha Cope, 1889;
 Kremzlinės žuvys  Chondrichthyes Huxley, 1880;
 Kaulinės žuvys  Osteichthyes Huxley, 1880;
 Varliagyviai  Amphibia Gray 1825;
 Ropliai  Reptilia Laurenti, 1768;
 Paukščiai  Aves Linnaeus, 1758;
 Žinduoliai  Mammalia Linnaeus, 1758;

Stuburiniai (Vertebrata) – didžiausias chordinių gyvūnų (Chordata) potipis.

 Apibūdinimas 
Pagrindiniai stuburinių gyvūnų požymiai: aplink chordą formuojasi stuburo slanksteliai, centrinę nervų sistemą sudaro nugaros bei galvos smegenys, kvėpavimo ir virškinimo sistemos atskirtos.

 Pirmieji stuburiniai 
Manoma, kad pirminiai chordiniai gyvūnai atsirado ankstyvojo kambro periode (prieš 570 mln. metų), o jų protėviai tikriausiai buvo jūrų žvaigždžių giminaičiai.

Ankstyviausieji stuburiniai, atsiradę ordoviko periode maždaug prieš 450 mln. metųucmp.berkeley.edu / Vertebrates: Fossil Record, buvo žuvis primenančios būtybės, kurios galbūt buvo nėgių ir miksinų – pačių primityviausių dabartinių stuburinių protėviai. Negės ir miksinos neturi žandikaulių, bet jų griaučiai kremzliniai, jos turi chordą, žiaunų plyšius ir nervinį vamzdelį.

 Stuburinių biologija bei skirstymas 
Tai progresyviausia chordinių šaka. Dauguma stuburinių judrūs, aktyviai ieško maisto, puola ir ginasi, poravimosi metu aktyviai ieško priešingos lyties individų. Visiems stuburiniams būdingos išsivysčiusios galvos smegenys, kurios būna paslėptos kremzliniame arba kauliniame kaukolės skelete ir yra skirstomos į 5 dalis:
 Priekinės smegenys
 Tarpinės smegenys
 Vidurinės smegenys
 Smegenėlės
 Pailgosios smegenys

 Chordos vietoje stuburiniams išsivystęs kremzlinis arba kaulinis stuburas, kurio kanalu eina stuburo smegenys. Galvos ir stuburo smegenys sudaro centrinę nervų sistemą.
 Galvos kaulai skirstomi į kiaušo ir veido dalis. Žandikauliai sujungti judriai, yra su dantimis (išskyrus paukščių).
 Visų stuburinių medžiagų apykaita yra aktyvi, aukštesniųjų stuburinių – paukščių ir žinduolių – kūno temperatūra yra pastovi: jie yra šiltakraujai.
 Širdis varinėja kraują vienu arba dviem apytakos ratais, kraujas su hemoglobinu.
 Nuodingi medžiagų apykaitos produktai iš organizmo šalinami pro inkstus.
 Stuburiniams būdingos atskiros kvėpavimo ir virškinimo sistemos.
 Visi stuburiniai skirtalyčiai.
 Gimdo jauniklius arba deda kiaušinius.

Skirstymas:
 anamnijai – žemesnieji stuburiniai gyvūnai (apskritažiomeniai, žuvys, varliagyviai), kurių kiaušiniai ir lervos vystosi vandenyje; gemalai neturi amniono ir alantojo.
 amniotai – tikrieji sausumos stuburiniai. Amniotams priklauso ropliai, paukščiai ir žinduoliai. Tai – vieningos kilmės gyvūnai, kurių bendri požymiai susiformavo sausumoje. Vystosi sausumoje. Aplink gemalus formuojasi dangalai – amnionas ir seroza, tarp kurių įsiterpia alantojis.

 Stuburinių gyvūnų rūšių skaičius 
Stuburiniai sudaro 4 procentus visų aprašytų gyvūnų (Animalia) karalystės rūšiųlibretexts.org / Characteristics of Vertebrates. Šių gyvūnų potipyje Paedophryne amauensis varliagyvis laikomas mažiausia rūšimi, kurio vidutinis ilgis yra 7,7 mm, o didžiausia rastas – 8 mm ilgiojournals.plos.org / Ecological Guild Evolution and the Discovery of the World's Smallest Vertebrate. Eric N. Rittmeyer, Allen Allison, Michael C. Gründler, Derrick K. Thompson, Christopher C. Austin | Published: January 11, 2012theaustralian.com.au / World's tiniest frogs found in Papua New Guinea | January 12, 2012. Mėlynasis banginis (Balaenoptera musculus), ypač Balaenoptera musculus intermedia porūšis yra didžiausias tarp stuburinių ir bendrai tarp visų kada nors gyvenusių mūsų planetoje gyvūnų rūšių. Nepatvirtintais mokslo šaltiniais didžiausias kūno ilgis 33,6 m, o mokslo patvirtintais šaltiniais 29,9 metrai. Kūno svoris 73-136 tonos, bet 1947 m. Pietų Džordžijos salos pakrantėje rasta patelė svėrė 173 tonassararegistry.gc.ca / COSEWIC Assessment and Update Status Report on the Blue Whale Balaenoptera musculus - Atlantic population, Pacific population in Canada .

 Stuburinių grupės Paveiksliukas Klasė Egzistuojančių rūšių skaičius Žuvų ir keturkojų rūšių skaičius Anamnijai Bežandžiai stuburiniai Žuvys 140px Bežandžiai 34 500fishbase.se / 34500 Species Žandikauliniai stuburiniai 140px Kremzlinės žuvys 140px  Kaulinės žuvys Keturkojai 140px Varliagyviai 7 302amphibiaweb.org / Current number of amphibian species: 8,295 | Mar 10, 2021 35 947 Amniotai<small> 140px Ropliai 11 440reptile-database.org / Reptile Species Numbers (as of Aug 2020) 140px Paukščiai 10 806worldbirdnames.org / The IOC World Bird List (rūšių skaičius tikrintas 2021.03.09.) 140px Žinduoliai 6 399academic.oup.com / How many species of mammals are there? Connor J Burgin, Jocelyn P Colella, Philip L Kahn, Nathan S Upham; Journal of Mammalogy, Volume 99, Issue 1, 1 February 2018, Pages 1–14 Bendras stuburinių rūšių skaičius 70 447

Priklausomai nuo šaltinio, stuburinių bendras skaičius dažniausiai būna pateikiamas skirtingai. Anot tarptautinės raudonosios knygos sąrašų, 2014 m. pabaigoje pasaulyje egzistavo 66 178 stuburinių rūšysiucnredlist.org / Estimated Number of described species | Last Updated: 13 November 2014

 Galerija 
Septynių stuburinių klasių gyvūnų rūšys:

 Taip pat skaityti 
 Bestuburiai

 Šaltiniai 

 Nuorodos 
 itis.gov / Vertebrata
 britannica.com / Vertebrate
 animaldiversity.org / Vertebrata
 iucnredlist.org / The numbers of species listed in each Red List Category change each time The IUCN Red List is updated. For each Red List update, IUCN provides summaries of the numbers of species in each category, by taxonomic group and by country.